經數: 一七一八

經名: 妙法蓮華經文句卷第八上

頁數: 一一一

上              欄

假今知非空. 因是二觀得入中道. 能伏

無明轉見濕土. 去水則近也. 圓觀中道非

空非假而照空假. 如漸至濕泥. 四住已盡

無明已伏. 已得中道相似圓解故言如泥.

若入初住發眞中解. 卽破無明如泥澄淸.

得見中道如見淸水. 法華論云佛性水當

知次第. 次約敎門者. 土譬經敎. 水喩中

道. 敎詮中道如土含水. 三藏敎門未詮中

道猶如乾土. 方等1般若帶於方便說中道

義. 如見濕土. 法華敎正直顯露說無上道.

如見泥. 因法華敎生聞思修. 卽悟中道

眞見佛性. 所發眞慧不復依文. 如獲淸

水無復土相故華嚴云. 十住菩薩所有慧身.

不由他悟也. 有人言. 初敎如高原乾土. 大

品如濕土. 法華如泥佛果如水. 有人言. 維

摩思益如乾土. 無量義如濕土. 法華如泥.

佛果如水. 有人言. 大品如乾土. 無量義如

濕土. 法華如泥. 佛果如水三家皆五時之

說. 生師云. 受持法華心佛道欲得如渴.

三乘於一乘難信. 於法華心解如高原.

受持讀誦爲穿. 未能如聞而解. 爲未聞如

乾土. 能解爲至泥注家同. 有人云. 此一解

去佛遠. 一解去佛近. 初三師明諸敎去佛

遠法華去佛近. 後二解但於法華中論遠

近. 尋經應二義一擧餘經對法華明遠

近. 二就法華論遠近. 諸師失經旨. 問餘經

何故去佛遠. 答未開權心佛人未決. 法華

唯一無三. 永出退心故去佛近. 文云. 決了

聲聞法問*般若云何去佛遠. 答未開權邊

中              欄

則遠. 始行菩薩不覺般若密化付財. 財於

其是遠. 夫般若實慧方便. 是三世佛法身父

母. 心佛者如老病人. 兩健扶之遍能遠去.

當知般若最勝. 法華開權不異般若顯實.

非般若外別有法華. 法華般若異名耳. 旣

是諸師異釋故錄之耳. 次菩薩亦如是下. 第

三合譬. 於法華中獲聞思修. 卽是圓觀三

慧方能近果. 非乾濕等敎中聞思修也. 所

以者何下. 第四釋得近意也. 一切菩薩者.

明諸權因也. 三菩提者. 明一切權果也. 權

因權果皆攝屬此經. 如乾濕等土悉依於

水. 故言攝屬也. 開方便門示眞實相者. 光

宅云. 昔鹿苑機雜. 盛說三藏未明一理. 爾

時以權隱實. 一理爲權敎所閉. 今王城赴

大機顯於眞實. 眞實旣顯則廢除昔敎. 昔

敎被廢故方便門開. 一理旣彰眞實相顯也.

私謂此解乃是破方便. 非開方便也. 河西

道朗云. 直2□三爲方便. 卽是開方便門. 昔

不言三是方便. 故方便門閉. 今□三爲方

便. 卽示一爲眞實也. 私謂此釋符文. 有人

解. 開敎身兩方便. 示敎身兩眞實. 三3世佛

唯有形聲權實. 約此開示則十二八萬煥然

了矣. 私謂前二師約敎開示. 後人加之以

身. 此[&FFFF]#龍印之義而爲己釋. 還是破方便

意非開義也. 問方便當體是門. 爲通實相.

故爲門. 私答具二義. 爲實相門可解. 當體

是門如華嚴尋善知識得種種法門4算砂

觀海等. 此二門各有開閉. 昔不言三是方

便故其門掩. 今說三是方便故其門開. 昔

下              欄

不說一是眞5實實門掩. 今說一是眞實故

實門開. 二者此方便復通實相. 故三乘方便

爲一乘門. 實相亦二義. 一當體虛通故名之

爲門. 如淨名不二門華嚴法界門等. 二能通

方便作門. 劉[&FFFF]#云. 通6物之功乃由乎一.

故一爲方便之門. 汲引之效頗賴於三. 故

三爲眞實之相. 言非三則方便之門得開

語唯一則眞實之相可示. 有人云具論有

三義. 一以三爲方便一爲眞實. 二三一皆

方便. 非三非一爲眞實. 三三一爲二. 非三

非一爲不二. 二不二皆權. 非二非不二爲實

此三7章得爲門. 如以三爲一門. 此以權

通實. 若以一爲三門以實起權. 乃至二

不二亦爾互得爲門. 亦互得爲相. 但不得

互爲權實耳. 私謂以三爲一門者. 三乘

通實相不. 若不通則非門. 須開三始得是

門. 若開三者非復三也. 云何以三爲實相

門. 又三非佛因. 那得是實相門. 破此一義

餘二例去(云云). 問方便眞實互得爲門. 亦得

方便爲方便門. 實相爲實相門不. 此有四

句. 二如前. 三實相爲實相門. 四方便爲方

便門. 如名爲義門義爲名門. 由方便名

顯方便義. 故名爲義門. 由方便義應方便

名. 故義爲名門實相亦爾. 中論序云. 實非

名不悟. 故寄中以宣之卽其事也. 8問得

以三顯三以一顯一不. 此亦四句. 二如前.

以三顯三者. 言昔三異今一. 此三在一外.

今一異昔三. 此一在三外. 故一非三一. 三

非一三悉是執見. 破此病故於一佛乘分

經數: 一七一八

經名: 妙法蓮華經文句卷第八下

頁數: 一一二

上              欄

別說三. 故三是一三. 汝等所行是菩薩道.

故一是三一. 三一旣不相異因緣之義. 以

因緣三一. 顯自性三一. 亦以自性三一. 顯

因緣三一. 故云以三顯一以一顯三. 有人引

十五處明門. 方便品有二. 譬喩品有六. 信

解品有三. 化城品有二. 法師品有一. 觀音

品有一. 方便二者. 智慧門. 權智爲實智門.

生師云. 言敎爲門. 言敎說實智. 故言敎是

實智門. 法華論同也. 次云以種種法門宣示

佛道. 此用大乘敎爲門譬喩六者. 一其家

廣大唯有一門. 還以大乘敎爲門. 二云所

燒之門. 此約三界限域爲門. 如□家爲

門. 三唯有一門而復狹小. 還是大乘敎爲

門. 四三車在門外. 還以三界爲門. 五以佛

敎門出三界苦. 此用小敎爲門. 六在門外

立. 依大乘用二死限域爲門. 小乘亦出一

切煩惱外正習已盡. 名在門外立也. 信解

品住立門側. 大乘理敎爲門. 二云猶在門外

亦如前. 三云長者門內如前. 化城請開甘露

門. 亦大小敎門. 重門高樓閣. 亦用小乘三

空門. 方便門如前釋. 觀音亦以大敎爲門.

今釋開方便門者. 昔所不說今皆說之. 昔

說一切世間治生産業. 何曾是於方便. 今皆

開之卽是實相不相違背. 昔說小乘方便若

小乘果. 小乘果尙非實相門. 肉小方便而當

是門. 今皆開之卽是實相. 汝等所行是菩薩

道. 決了聲聞法. 是諸經之王. 昔說二爲方

便門者. 今皆開之卽是實相寧復是門. 咸

令衆生開示悟入佛之知見. 一色一香無

中              欄

非佛法. 若門若非門. 悉皆開之示眞實相

顯佛性水. 若不開者則深固幽遠無人能

到. 而今開之卽得見水無乾土也. 又作三

慧釋. 一切皆屬此經. 卽圓聞慧也. 此經開方

便. 卽圓思慧也. 示眞實相者. 卽圓修慧也. 此

三幽遠佛今開示卽得[&FFFF]#眞. 藥王若有菩薩

聞下. 第五*揀非. 若菩薩聞此說而驚疑. 聲

聞上慢悉是乾土. 尙非濕土肉見水耶. 從

若有善男子善女人如來滅後下. 第二略示

弘經方法. 又爲二. 一示方法. 二明利益. 方

法爲三. 一標章門. 二解釋. 三勸修. 修如來

室是大慈悲. 若就同體卽法身也. 若被衆

生卽是解脫. 能令衆生會於同體卽是般

若. 修如來衣者. 若就所覆. 卽法身也. 若就

能覆嚴身. 卽寂滅忍也. 若1就和光利物卽

解脫也. 若就能坐卽般若也. 若就所坐卽

法身也. 身座冥稱卽解脫也. 又大慈安藥卽

資成. 柔和伏嗔斷惑卽觀照. 坐座卽法身.

安樂行中還廣此三法. 上文如來莊嚴卽衣

也. 上云如來肩所2荷者卽此座也. □者卽

□運是入室也. 我於餘國下. 第二擧五利

益勸奬流通. 一遣化人. 二遣化四衆. 三遣

八部. 四見佛身. 五與總持也. 若初心未淳.

止可遣化人. 未可遣化四衆八部. 若見天

龍倚此自高妨損其道. 故不可令3見也.

若心無倚著則堪見佛. 肉復天龍. 肉得

總持自證利益耶. 偈有十八行半爲三. 初

一行總勸不頌長行. 次十六行半頌上長

行. 後一行結勸. 上約果歎文有五. 今初一

下              欄

行半頌開譬. 次藥王汝當4知. 第二二行半

頌合譬. 略不頌餘三. 近果釋*揀非等也. 上

通經方軌中有二. 方軌利益. 今十二行半頌.

初三行半頌方5軌. 中有三. 今亦頌三意

也. 我千萬億下. 次九行頌利益. 初一行總

明如來以五事利益之意. 正由應身遍滿

十方. 能爲五事守護行人. 若我滅後下一

行半. 頌第二遣四衆. 引導下一行半. 頌第

一遣化人. 若說法之人下二行. 頌第五令

得總持. 若人具是德下一行. 頌第四令得

見佛. 若人在空閑下二行. 頌第三遣八部

(云云)6◎

妙法蓮華經文句卷第八上

妙法蓮華經文句卷第八下

天台智者大師說

◎7釋見寶塔品

梵言塔婆. 8或偸婆. 此□方墳. 亦言靈廟.

又言支提. 無骨身者也. 此塔旣有全身不

散. 則不稱支提. 阿含明四支徵(知9倚切)謂生

處得道轉法輪入滅四處起塔. 今之寶塔是

先佛入滅支徵. 經云. 佛三種身從此經生.

諸佛於此而坐道場諸佛於此而轉法輪.

諸佛於此而般涅槃. 10□此法華卽是三世諸

佛之四支徵. 先佛已居. 今佛□坐當佛亦然.

此塔出來明顯此事四衆皆[&FFFF]#. 故言見寶塔

品. 瓔珞經善吉問. 生身全身碎身功德等耶.

經數: 一七一八

經名: 妙法蓮華經文句卷第八下

頁數: 一一三

上              欄

佛言不等. 色身言敎化訓. 三業具足淸淨. 衆

生得至道場. 全碎舍利正可威神光明. 供

養得福是故不等. 又問頂王如來. 十二那術

劫說法敎化. 舍利亦爾此應是等. 佛言. 皆頂

王如來神力所作耳. 彼經格全碎舍利皆由

生身佛力. 今經格生身全碎舍利法身偏圓

舍利皆從經出. 顯此經功德弘持力大. 從地

1涌來證明此事四衆皆[&FFFF]#. 故言見寶塔品.

北地師云. 佛爲身子說經時. 寶塔已現爲

作證明. 若說經竟來證何等. 經家作次第.

安置三周後耳. 此乃人情則不可信. 今依

薩雲分陀利經云. 佛說法華無央數偈時.

有七寶塔從地涌出. 中有金床床上有佛.

字袍休蘭羅. 漢言大寶. 歎釋尊言我故來

供養. 願坐我金床. 更爲我說薩2雲分陀利.

依此經證卽是說三周. 後更請壽量. 明文

聖說而不肯用. 人之穿鑿那可承耶. 此塔正

爲證前請後從地涌出. 四衆皆[&FFFF]#故言見

寶塔品. 地師說多寶是法身佛. 釋論說多寶

誓願化身來證經. 此文亦爾. 師言. 法身無

來無出. 報身巍巍堂堂. 應身普應一切. 若

卽此謂是三佛者. 未盡其體也. *□是表

示而已. 多寶表法佛. 釋尊表報佛. 分身表

應佛. 三佛雖三而不一異. 應作如3此說.

如此信解也. 此四番卽四悉檀解見寶塔

云云. 塔出爲兩. 一發音聲以證前. 開塔以

起後. 證前者. 證三周說法皆是眞實. 若略

言眞實者. 皆與實相相應也. 若廣言眞實

者. 離四句絶百非也. 若處中說者. 八不名

中              欄

眞實. 塔從地涌示不滅. 分座共坐示不生.

入塔示不常. 現塔示不斷. 分身示不一. 全

身示不異. 多寶讓座示不來. 釋迦坐半座

示不出. 八不顯然故是眞實. 又證[&FFFF]#門流通

持經功深弘宣力大皆眞實也. 平等大慧者.

與般若云何. 釋論七十九云. 般若是三世諸

佛妙法. 如一城門四方皆入. 當知4般若亦

稱妙法. 此經稱平等大慧. 二文相指其意可

知. 起後者. 若欲開塔須集分身明玄付

囑. 聲徹下方召本弟子論於壽量. 久遠之

塔從地涌出. 開自在神通之力. 顯過去世

益物也. 發大音聲開師5子奮迅之力. 顯現

在十方開權顯實也. 有大誓願未來諸佛若

說此經. 我之寶塔皆到其所爲作證明. 開

大勢威猛之力. 顯未來常住不滅也. 又塔

在空中亦證前起後. 七方便人藏理未開

無明所隱. 如塔在地. 聞三周開三顯實開

佛知見. 顯出法身如塔涌空此卽證前. 修

得法身久已明著. 如塔在空無能開者. 表

本地久成衆所不識. 若發[&FFFF]#顯本了達無

疑. 此卽起後也. 若塔從地出. 表法身顯.

與餘經亦同亦異. 菩薩顯法身則同. 二乘

顯法身則異. 若塔在空開門見佛. 表發[&FFFF]#

顯本. 與餘經永異. 若塔來證前事已彰灼

蓋不須疑. 塔來起後密有其意衆所未

知. 今取後義預作此釋亦復無咎. 觀心解

者. 依經修觀與法身相應境智必會. 如塔

來證經. 境智旣會則大報圓滿. 如釋迦與

多寶同坐一座. 以大報圓故隨機出應.

下              欄

如分身皆集. 由多寶出故則三佛得顯. 由

持經故卽具三身. 普賢觀云. 佛三種身從

方等生卽此義也. 有人分此品下十一品. 是

神通身輪開本[&FFFF]#. 從彌勒問下. 是說法口

輪開本[&FFFF]#. 本[&FFFF]#意未彰. 從此分文太早(云

云). 此品有長行偈頌. 長行有三. 一明多寶

涌現. 二明分身遠集. 三明釋迦唱募. 初文

有六. 一塔現之相. 二諸天供養. 三多寶稱

歎. 四時衆驚疑. 五大樂說問. 六如來答. 七寶

爲塔者. 明法身之地以性得七覺七聖財寶.

塔者實相之境法身所依處也. 高五百由旬

者是二萬里. □明因中萬行果中萬德也. 廣

二百五十由旬卽是一萬里. 橫用萬善莊嚴

也. 地者無明心地也. 以無所破. 破於無明.

以無所住. 住第一義空. 種種寶物者. 衆多

定慧而莊校也. 欄楯是總持也. 龕室千萬者.

無量慈悲之室. 亦是無量空舍. 幢幡是神通

勝相也. 垂寶纓絡者. 四十地功德. 上莊嚴法

身. 下被衆生也. 寶鈴萬億者. 八音四辯也.

四面出香者. 四諦道風吹四德香也. 高至四

天王宮者. 窮四諦理也. 從三十三天下. 第

二諸天供養. 事解可知. 更復約理. 三十心

爲三十. 十地爲一等覺爲一妙覺爲一. 合

爲三十三. 同依實相境也. 雨天曼陀羅者.

初心亦具四十二地功德. 後心亦爾. 皆以四

十地所有因花. 歸向法身也. 餘諸天龍下.

卽是內凡外凡等. 亦依實相向果行因也.

爾時寶塔中下. 第三多寶稱歎. 正證前開權

顯實不虛也. 平等大慧者. 卽是諸佛智慧.

經數: 一七一八

經名: 妙法蓮華經文句卷第八下

頁數: 一一四

上              欄

如前行步平正義也. 平等有二. 一法等卽

中道理. 二衆生等一切衆生同得佛慧. 大者

如前高廣義也. 約觀心者. 空觀□等假觀

橫等. 中觀橫□平等. 平等雙照卽是平等大

慧也. 如是如是者. 一如法相是. 二如根性

是也. 皆是眞實1也. 如法相說故2言眞實

也. 爾時四衆見下. 第四時衆驚疑. 文有二.

一得法喜. 二者疑怪也. 爾時有菩薩下. 第五

大樂說因疑請問. 若望下答意應爲三問

一問何因有此塔. 二問何故塔從地出. 三

問何故發是音聲也. 爾時佛告下. 第六佛

答此三. 一先答第二問. 此佛有願爲證法

華. 故從地涌出也. 彼佛成道下. 追答第一

問. 由彼佛命令造此塔也. 次其佛以神下.

第三答第3三爲作證明. 故發是音聲也.

釋論明多寶佛不得說法而取滅度. 師解不

爾. 彼佛告諸比丘. 比丘卽是受化之人何謂

不說. 4當是多寶亦得開三不得顯實. 故

釋論云不得說法耳. 以是義故. 雖復滅

度. 在在處處有說法華經. 便隨喜作證也.

大樂說以如來神力下. 第二明分身遠集. 就

此有七. 一樂說請見多寶. 二應集分身.

三樂說請集. 四放光遠召. 五諸佛同來. 六

嚴淨國界. 七與欲開塔. 釋初請云承佛神

力者. 欲開塔須集佛. 集佛卽付囑. 付囑

卽召下方. 下方出卽應開近顯遠. 此是大

事之由. 豈非佛神力令問也. 餘段如文. 爾

時佛放白女下. 四放光遠召. 三變土淨者. 此

正由三昧. 三昧有三. 初變娑婆. 是背捨能

中              欄

變穢爲淨. 次變二百那由他. 是勝處轉變

自在. 後變二百那由他. 是一切處於境無

□. 又初一變淨表淨除四住. 次一變淨表

淨除塵沙. 後一變淨表淨除無明. 是時諸

佛坐師子座. 第七與欲開塔復五. 一諸佛問

訊說欲. 二釋迦開塔. 三四衆皆同見聞四

二佛分座而坐五四衆請加. 諸佛5同與欲

開塔. 如僧中作法與欲意也. 大集明若干

佛與欲. 華嚴亦說十方若干佛同說華嚴. 大

品亦云千佛同說般若. 皆不云是釋迦分

身. 準今經者應是分身. 彼帶方便故時中

不顯說耳. 今經非但數多. 亦直說是分身

咸來與欲也. 爾時釋迦見下. 第二開塔者卽

是開權. 見佛者卽是顯實. 亦是證前. 復將

開後. 如[&FFFF]#關□者. [&FFFF]#障機動也. 以大音聲

下. 第二釋迦唱募覓流通人. 復爲三. 一大

聲唱募如來不久下. 第二明付囑時至. 佛欲

以下. 第三明付囑有在. 有在者. 若佛在世

隨機利物. 自說正法無待他人. 今佛化緣

機盡. 欲令此法利益無窮. 故須付囑流通

也. 付囑有在者. 此有二意. 一近令有在. 付

八萬二萬舊住菩薩此土弘宣. 二遠令有

在. 付本弟子下方千界微塵. 令觸處流通.

又發起壽量也. 偈有四十八行頌上三意.

初有三行半. 頌多寶滅度. 第二有八行半.

頌分身集第三有三十六行. 頌釋迦付囑.

前二如文. 告諸大衆下. 第三復二. 初八行半

擧三佛以勸流通. 次有二十七行半. 擧難

持之法以勸流通. 就初有三. 初一行半募

下              欄

覓其人. 次其多寶下. 第二有三行. 正擧三

佛以勸持經. 次其有能護下. 第三四行能

持此經. 卽是供養三佛及見三佛. 以釋勸

意. 諸善男子下. 第二二十七行半. 擧難持

之法以勸流通復二. 初二十行正擧勸.

二七行半釋勸意. 就初復三. 初一行誡勸.

次諸餘經典下. 第二十七行. 正擧難持以

勸流通. 後我爲佛道下. 第三二行釋難持

意. 若有能持卽持佛身. 此意豈易. 第二諸

善男子我於下七行半. 明能持難持能成

勝德以釋勸意. 就此復三. 初一行半. 重募

持經人. 次此經難持下. 第二一行半. 明能

持難持則諸佛喜歎. 次是則勇猛下. 第三

四行半. 明能持難持卽成勝行. 勝行有

自他也. 恐畏世者. 天竺名沙悖. 此云

恐畏. 天竺. 云[&FFFF]#陀. 此云賢劫之異(名耳)

釋提婆達多品(生時人天心熱. 因此立名. 卽因緣釋名也. 因行逆而理順. 卽圓敎)

(之意. 非餘敎意也. 本地淸□[&FFFF]#示天熱. 同衆生6病耳)寶唱經目云. 法華凡

四譯兩存兩沒. 曇摩羅刹. 此言法護. 西晉長

安譯名正法華. 7法護仍敷演. 安汰所承者

是也. 鳩摩羅什. 此□童壽. 是龜玆國人. 以

僞秦弘始五年四月二十三日. 於長安逍遙

園譯大品竟. 至八年夏. 於草堂寺譯此

妙法蓮華. 命僧叡講之. 叡開爲九轍. 當時

二十八品. 長安宮人請此品淹留在內. 江

東所傳止得二十七品. 梁有滿法師. 講經

一8百遍. 於長沙郡燒身. 仍以此品安持

品之前. 彼自私安未聞天下. 陳有南嶽禪

師. 次此品在寶塔之後. 晩以正法華. 勘之

經數: 一七一八

經名: 妙法蓮華經文句卷第八下

頁數: 一一五

上              欄

甚相應. 今1四萬混和. 見長安舊本. 故知二

師深得經意. 提婆達多亦言達兜. 此□天

熱其破僧將五百比丘去. 身子厭之眠熟.

目連擎衆將還. 眠起發誓誓報此怨. 捧三

十□石廣十五□擲佛. 山神手遮. 小石□

傷佛足血出. 敎□王放醉象□佛. 拳花

色比丘尼死. 安毒十爪欲禮佛足中傷

於佛. 是爲五逆罪. 若作三逆敎王毒爪

□害佛攝. 以其應行逆. 生時人天心熱. 從

是得名故言天熱. 此[&FFFF]#也. 若作本解者. 衆

生煩惱故菩薩2示熱. 同其病行而度脫之.

此品來意引古弘3經傳益非謬. 明今宣化

事驗不虛. 擧往勸今使流通也. 文爲二.

一訖生佛前蓮花化生. 明昔日達多通經釋

迦成道. 二從於時下方4多寶所從菩薩下.

明今日文殊通經龍女作佛. [&FFFF]#敎尙然宣通

之功益豈不大矣. 故提婆5達受記. 文殊可

以意知(云云). 第一有三. 一明往昔師弟持經

之相. 二結會古今. 三勸信. 第一有長行偈

頌. 長行有四. 一明心法時節. 二於多劫中

下正明心法. 三時有仙人下. 明心得法師.

四王聞下明受法奉行. 第一如文. 於多劫

中下第二復二. 一明發願. 爲欲滿足下. 二

明修行. 行中復二. 一明欲滿檀那勤行布

施如文. 二時世人民下. 明爲滿般若推

心妙法. 偈有七行半頌上長行. 初二句頌

第一心法時節. 次雖作下. 第二一行半. 頌第

二正心法. 次時有阿私下. 第三一行半. 頌

第三得說法師. 時王聞仙言下. 第四二行半.

中              欄

頌受法奉行. 後亦不爲已下. 第五一行半.

結證勸信. 告諸比丘王者下. 第二結會古今

復二. 一正結會古今如文. 由提婆下. 第二

明師弟功報俱滿. 滿中復二. 先明弟子因報

已滿. 次佛告四衆下. 第二明法師妙果當

成. 弟子中復三. 先明因滿. 次三十二相下

明果圓. 後皆因提婆下. 結證由通經者益.

初具足六波羅蜜者. 度義甚多. 如大論說.

捨依正名檀. 防止七支名戒. 打罵不報

名忍. 爲事始終名精進. 四禪八定名禪. 分

地息諍名般若. 又若束十善爲六者. 不殺

至不妄語是檀. 不兩舌是尸. 不惡口是忍.

不綺語是進不貪瞋是禪. 不邪見是般若. 菩

薩善戒第十云. 六波羅蜜. 有三種. 一對治.

謂□惡瞋怠亂癡(云云). 二謂相生. 謂捨家持戒

遇辱須忍. 忍已精進進已調五根. 根調知

法界. 三謂果報. 富具色力壽安辯. 又餘經

云. 施報富戒報善道. 忍報端正進報神通. 禪

報生天智報破煩惱. 如是等例皆是三藏明

六度相也. 若施受財物三事皆空名檀. 不

見持犯名戒. 能忍所忍不可得名忍. 身心

不動名精進. 不亂不味名禪. 非智非愚

名6般若. 如此流例卽通敎中六度相. 若言

檀有十利. 7伏□煩惱捨心相續. 與衆生

同資産. 生豪富家生生施心現前. 四衆愛

樂處衆不怯畏. 勝名遍布手足柔軟. 乃至

詣道場□値善知識. 戒有十利者. 滿一切

智如佛所學. 智者不毁誓願不退安住於

行. 棄捨生死[&FFFF]#樂涅槃. 得無纏心得勝三

下              欄

昧不乏信財. 忍有十利者. 火刀毒水皆不

能害. 非人所護身相莊嚴. 閉惡道生梵

天. 晝夜常安身不離喜樂. 精進有十利者.

他不能折伏. 佛所攝非人所護. 聞法

不忘未聞能聞. 增長辯才得三昧性. 少

病惱隨食能銷. 如優[&FFFF]#花增長. 禪有十利

者. 安住儀式行慈境界無悔熱. 守護諸

根得無食喜. 離愛欲修禪不空. 解脫魔

[&FFFF]#安住佛境解脫成8熟. 般若有十利者.

不取施相不依戒. 不住忍力9不離身

心精進. 禪無所住魔不能擾. 他言論不能

動. 達生死底起增上慈. 不樂二乘地. 四

事應修檀. 一修道者破□貪故. 二莊嚴菩

提故. 三自他利益. 欲施施時施已皆歡喜

名自利. 飢渴者得除是名利他. 四得後世

大善果. 後世獲大尊貴饒財. 四事應持戒.

自修善法滅惡戒. 莊嚴菩提攝衆生. 臥覺

安不10悔恨. 於衆生無害心. 後受人天得

涅槃等樂. 四事應修忍修忍除不忍. 莊嚴

菩提攝衆生. 彼此離怖畏. 後世無瞋眷屬

不壞不受苦惱. 得人天涅槃樂. 四事應須

修精進. 進破懈怠莊嚴菩提攝衆生. 增善

法是自利. 不惱他是利他後得大力致菩

提. 四事應修禪定. 定破亂心莊嚴菩提

攝衆生. 身心寂靜是自利. 不惱衆生是利

他. 後受淸淨身. 安隱得涅槃. 四事應修般

若. 智慧破無明莊嚴菩提攝衆生. 智慧自

樂是自利. 能敎衆生是利他. 能壞煩惱及

智障等是大果. 如此流例. 是別敎明六度

經數: 一七一八

經名: 妙法蓮華經文句卷第八下

頁數: 一一六

上              欄

相也. 月藏第一云. 若衆生唯依讀誦心菩

提. 是人爲著世俗. 尙不調己煩惱何能調

他. 是人著嫉[&FFFF]#名利富貴. 高心自是輕慢毁

他. 尙不得欲界善根. 肉色無色善根. 肉二

乘菩提. 肉無上菩提. 如星火不能乾海. 口

氣不能動山. [&FFFF]#絲不能稱岳. 何者世俗不

能滿菩提. 何者是第一義. 謂造一切福事.

若修身修心修慧. 以第一義熏修. 則速滿

六波羅蜜. 若行若坐捨攀緣想是檀. 捨攀

緣不犯是尸. 於境界不生瘡□是□. 不

捨於離是精進. 於事中不放逸是禪. 於

諸法體性無生是般若. 復次於陰捨是檀. 不

計念陰是尸. 於陰無我想是□. 於陰起

怨想是進. 於陰不熾然是禪. 於陰畢竟棄

是般若. 於界捨是檀. 於界不擾濁是尸. 於

界捨因緣是□. 於界數數捨是進. 於界不

起發是禪. 於界如幻想是般若. 如是等是

名第一義諦善巧方便甚深法要. 能滿六波

羅蜜. 以此法自爲爲他. 三世菩薩悉修是

法成菩提故非世俗也. 此法能息衆生煩

惱道苦道. 安置菩提道. 華嚴七地. 方明念

念具十波羅蜜修習一切佛法. 以心佛道

善根. 與一切衆生是檀. 能滅一切煩惱熱

是尸. 於一切衆生無所傷是忍. 心善無厭

是進. 修道心不散常向一切智是禪. 忍諸

法不生門是般若. 能起無量智門是方便.

心轉勝智是願. 魔邪不能阻是力. 於一切

法相. 如實說是智. 是十波羅蜜具故. 四攝道

品三解脫一切助菩提法. 於念念中皆具足.

中              欄

諸地皆念念具足. 此地勝故. 如此例是圓敎

六度相也. 次三十二相下明果圓. 三十二相

者. 1足平如□底. 足趺隆如龜背. 兩相共一

修堅固布施千輻輪但一修. 安慰恐怖者. 足

□長手足指長圓直身. 三相共一修. 謂不殺

戒. 七處滿肩頸臂脚一修. 謂□作施主. 手足

合□及柔軟兩相一修. 謂四攝. 足□直□不

現毛右旋. 三相共一修. □以善法饒益衆

生. 鹿膊腸相一修. 以經書敎人不[&FFFF]#. 皮膚

不受塵垢相一修. 如問而答. 黃金色相一

修. 忍辱好衣施. 陰馬藏相一修. 和合諍訟

梵身圓等相. 手摩膝2相共一修. 慈等心敎

導. 肩圓項光師子臆. 三相共一修. □令施

得增長. 萬字相一修不惱衆生. 紺眼牛王

睫. 二相共一修. 不□愛視衆生. 頂□靑髮

二相共一修. 諸功德在人前. 一孔一毛白女.

二相共一修不妄語. 四十齒白齊二相共一

修不兩舌. 廣長舌梵音聲. 二相共一修不[&FFFF]#

惡語. 師子頰一修不綺語. 四牙一修離邪命.

一切衆生功德等佛一毛. 佛諸毛功德等一

好. 諸好等一相. 諸相等白女肉□. 白女肉

□百千萬億. 乃成梵音聲. 三十二相因雖各

各. 論其眞因者. 持戒精進. 精進無戒尙不

得人天身. 肉餘相耶. 此則三藏敎相本也. 空

無生是通敎相本. 道種智是別敎相本. 實相

是圓敎相本. 八十種好者. 二十指手足表□.

八處平滿□膝□六處好. 妙肩□腕六處滿.

兩□奇中三處好. [&FFFF]#尻二處馬藏一. 兩膊二

腰齊二. 脅腋乳六腹胸背項四. 上下牙上下

下              欄

唇□. 兩頰兩□兩目兩眉. 兩鼻孔額兩Ｃ兩

耳頭圓. 若分別四種好義準相可知. 告諸

四衆下. 第二明師妙果當成. 師中復三. 初

明正果成. 分陀利經云. 調達作佛號提和羅

耶. 漢言天王. 國名提和越. 漢言天地. 時天

王佛住世二十下. 第二明化度. 時天王佛般

涅槃下. 第三明滅後利益. 佛告比丘下. 第三

勸修如文. 蓮華化生者. 胎經云. 蓮華生者.

非胎卵濕化之化生也. 非化而言化耳. 實

不如四生中之化生也. 請觀音云. 蓮華化

生爲父母. 無量壽觀云. 處華臺久者爲胎

生. 實非胎也. 例蓮華生者亦稱濕卵. 而非

濕卵(云云). 於時下方者. 第二明今日文殊通

經利益復二. 初明文殊通經. 二從文殊言

我於海中下明利益. 第一復五. 一明智積

請退. 分陀利經云. 下方佛所從菩薩. 名般若

3拘羅. 漢言智積. 二釋迦下. 明釋尊止之

令待通經利益之證. 智積謂多寶爲證經

故出. 勸物流通旣訖. 是故請還. 釋迦止者.

雖[&FFFF]#門事訖本門未彰. 故託在文殊以留

多寶. 佛之密意非菩薩所知. 從爾時文殊

下. 第三文殊尋來. 四智積菩薩下. 智積問所

化幾4如. 五文殊師利言下. 文殊答非口所

宣也. 就第五復七. 一答利益甚衆. 所言未

下. 第二□益者集證. 此諸菩薩下. 第三皆是

文殊所化. 本聲聞人下. 第四本聲聞人. 先[&FFFF]#

權敎住二乘道. 分陀利經云. 蓮華從池出

者. 本發菩薩心. 其華在空中. 說摩訶衍事.

本發聲聞心者. 華在空中但說斷生死事.

經數: 一七一八

經名: 妙法蓮華經文句卷第八下

頁數: 一一七

上              欄

從今皆修行下. 第五今聞實敎. 悉住大乘

法. 文殊謂智積下. 第六文殊結益. 爾時下.

七智積偈1歎也. 從文殊言我於海中下. 第

二明利益文爲九. 一文殊自[&FFFF]#. 二智積問.

三答. 四智積執別敎爲疑. 五龍女明圓釋

疑. 六身子挾三藏權難. 七龍女以一實除

疑. 八時衆聞見得益. 九智積身子默然信伏.

第五龍女明圓釋疑. 初經[&FFFF]#現申敬. 次有

三行半偈爲三. 初半行明持經得解. 次二

行明成就二身. 後一行引佛爲證. 罪福者.

約七方便傳作. 今偈深達無罪無福入一

實相. 名爲深達也. 十方卽十法界. 同以實

慧朗之. 故言遍照也. 具三十二相者. 深得

法身之理卽備相好. 如大品明. 欲得一切

法當學般若. 如得如意珠也. 二乘但得

空. 空無相好也(云云). 第六身子復難. 先總

難信. 後釋出五□. 第七龍女現成明證復

二. 一者獻珠表得圓解. 圓珠表其修得圓

因. 奉佛是將因剋果. 佛受疾者獲果速也.

此卽一念坐道場. 成佛不虛也. 二正示因

圓果滿. 胎經云. 魔梵釋女皆不捨身不受

身. 悉於現身得成佛故. 偈言. 法性如大

海. 不說有是非. 凡夫賢聖人. 平等無高下.

唯在心垢滅. 取證如反掌. 第八爾時娑婆

下. 明時衆見聞復二. 先明見聞. 二人天歡

喜. 彼此□益. 南方緣熟宜以八相成道. 此

土緣薄*□以龍女敎化. 此是權巧之力. 得

一身一切身. 普現色身三昧也

釋持品

中              欄

二萬菩薩奉命弘經. 故名持品. 重勸八十

萬億那由他弘經. 故名勸持品. 問何故爾.

答二萬是法師品初別命之數. 故奉旨受持.

八十萬億那由他等前無別命. 止是通覓. 今

佛眼視令其發誓此土通經. 通經證驗深

重佛意殷勤. 是故□勸而弘. 故有二意也.

就文爲二. 先明受持. 後明勸持. 初文復三.

一二萬菩薩奉命此土持經. 二五百八千聲

聞. 發誓他國流通. 三諸尼請記. 問此諸聲

聞已成大士. 何故不能此土弘經. 答爲引

初心始行菩薩未能惡世苦行通經. 復欲

開於安樂行品也. 第二勸持有長行偈頌.

長行有五. 一佛眼視. 二菩薩請告. 三佛默

2然. 四菩薩知意. 五發誓通經. 眼視默勸而

不告言者. 上來雖不別命. 而擧持經力德

深厚引證分別. 多寶分身遠來勸發. 此之殷

勤事義已足. 有欲應命宜卽發誓無3煩

復言. 又將護聲聞他方之願故不稱揚也.

偈有二十行請護持經. 不復細分. 尋文可

解. 前十七行. 被忍衣弘經. 次第二一行入

室弘經. 次第三一行坐座弘經. 次第四一

行總結請4加. 中阿含第六云. 阿蘭若此□

無事. 頭陀此□5□□. 寶雲經第六云. 阿練

兒處比丘. 見王王子婆羅門. 及一切人來. 比

丘唱善來可就此坐. 彼卽共坐. 彼不坐比丘

亦不坐. 當爲說法令歡喜. 佛滅後末惡世

不應式比丘. 雖說戒法而得言. 而於戒

法不樂行. 歷五分法身. 餘一切道法亦如

是. 說如□鼻人說□檀6自旣無香亦不

下              欄

自聞. 天人龍神鳩槃7[&FFFF]#終不供養無戒人.

餘四分亦如是說. 無有8能將妙法來. 必

由淨戒之所起. 餘四亦如是. 若遇垂死最

重病. 痛惱逼迫極無9□. 念佛三昧常不捨

一切苦切奪其心. 彼人自解是法故. 則知

一切諸法空. 忍辱鎧者. 中阿含第五云. 黑齒

比丘訴佛云. 舍利弗罵我說我. 佛疾喚舍

利弗實罵說不. 舍利弗言. 心不定者或說

罵. 我心已定云何說罵. 如折角牛不觸□

人. 如殘童子恥不惱彼. 我心如地水火風.

淨與不淨大小便利肉唾受而不罵. 心如

掃[&FFFF]#. 淨不淨俱掃. 又如破器盛脂置之日

中. □□□漏. 自觀九孔常漏不淨. 云何罵

說於他. 又如死蛇狗等繫淨童子頸. □恥自

愧不罵說他. 佛問如是惡人汝云何觀. 答

人有五. 一身善口意10不善. 但念其善不

念不善. 如納衣比丘見糞聚弊帛. 左捉右

舒. 截棄不淨而取於淨. 念用其身淨以規

我身. 棄其口意以誡我口意. 又口行淨身

意不淨. 亦念其口棄其身意. 如熱渴者値

多草池披草□水□身止渴. 又意淨身口

不淨. 亦念其意不用其身口. 如行路熱渴

唯牛跡少水我若用□若手水則渾濁. 應

兩膝□兩手憑口就吸之以除熱渴. 又三業

皆不淨者. 雖無可用當痛念之. 如路見

病人安置使穩. 念此不淨使得値善知識

治其三業. 勿令墮落三途. 又三種皆淨. 常

念是人以自訓肉念齊願齊. 如淸□池多

諸花草. 熱渴入中以自蘇息. 常念境界以

經數: 一七一八

經名: 妙法蓮華經文句卷第八下

頁數: 一一八

上              欄

去我惡. 此是三藏敎中. 用苦無常不淨無我

空爲鎧也. 毘婆沙第八云. 念罵是一語餘

皆喚聲. 終日喚聲於我何爲. 又此方是卑陋

語. 他方是稱[&FFFF]#語. 我若念此卑語無處得

樂. 又觀此字罵若[&FFFF]#倒此字卽成[&FFFF]#. 又罵

是一界少分. 一入少分. 一陰少分. 罵少不罵

多. 又誰成就罵. 罵者成就. 成就自彼. 於我

何爲. 又罵是一字. 一字不成罵. 二字成罵.

無有一時稱二字者. 若稱後字. 前字已滅.

又能罵所罵一時. 同一刹那俱滅於我何爲.

如是等用空爲鎧也. 十七云. 凡聖俱有三

受云何差別. 凡夫於苦受有二. 身受苦.

二心受憂悲. 如三毒箭. 失樂則瞋得樂則

喜. 不苦不樂則癡. 聖人但有身受而無心

受. 於苦不瞋於樂不愛於不苦不樂不

癡. 三使不能使. 於使得解脫. 故有凡聖

之異. 如此等有無差降者. 此用別敎爲鎧

也. 今經明鎧者. 以念佛爲鎧. 是念法佛

第一義. 佛卽是法故. 文云念佛告[&FFFF]#卽法

也. 佛卽是僧僧卽事理俱和. 1毘盧遮那遍

一切處也. 如此之鎧. 一鎧一切鎧. 卽圓敎

鎧也

釋安樂行品

釋此品爲三. 依事附文法門事者身無危

險故安. 心無憂惱故樂. 身安心樂故能進

行. 附文者. 著如來衣則法身安. 入如來

室故解脫心樂. 坐如來座故. 般若導行進.

此附上品文釋耳. 住忍辱地故身安. 而不

卒暴故心樂. 觀諸法實相故行進. 又法門

中              欄

者. 安名不動. 樂名無受. 行名無行. 不動者

六道生死. 二聖涅槃所不能動. 旣不緣二

邊則身無動搖. 上文云. 身體及手足. 靜然

安不動. 其心常憺□. 未曾有散亂. 則安住

不動如須彌頂. 常住不動法門也. 樂者不受

三昧廣大之用. 不受凡夫之五受. 乃至圓敎

中五受生見亦皆不受. 有受則有苦. 無受

則無苦. 無苦無樂乃名大樂. 無行者. 若有

所受卽有所行. 無受則無所行. 不行凡夫

行. 不行賢聖行. 故言無行. 而行中道. 是故

名行. 卽法門也. 今更廣事解. 夫安樂者卽

大涅槃. 從果立名也. 行者卽涅槃道. 從因

得名也. 諸餘因果俱苦. 如常見外道行於

苦行還得苦果. 若因樂果苦. 如斷見外道

恣情取樂後得苦報. 若因苦果樂. 如析法

二乘無常拙度加功苦至方入涅槃. 今言安

樂行者. 因果俱樂. 卽是大品如實巧度. 大經

云. 定苦行者謂諸凡夫. 苦樂行者聲聞緣覺.

定樂行者謂諸菩薩也. □七方便[&FFFF]#因[&FFFF]#果.

皆非安樂行. 獨此妙因妙果. 稱安樂行也.

更廣依文釋者. 安樂行是涅槃道. 涅槃有三

義. 謂三德□藏. 行有三義. 謂止行觀行慈悲

行. 止行者. 三業柔和違從俱寂. 卽是體法

身行. 卽上文如來衣也. 觀行者. 一實相慧無

分別光. 卽體般若行. 卽上如來座也. 慈悲

行者. 四弘誓願廣度一切. 卽體解脫行. 卽

上文如來室也. 總此三行爲涅槃道. 總於

三德爲行之境. 境稱安樂道稱爲行. 大論

云. 菩薩從初發心. 常觀涅槃行道因時用

下              欄

此三行法. 導三業爲行. 三業淨故卽是淨

於六根. 六根若淨發相似解而得入眞. 果

時名佛眼耳等. 因名止行. 果名斷德. 因名

觀行果名智德. 因名慈悲行果名恩德. 又

因名三業果名三密. 因時慈悲導三業利

他. 果時名三輪不思議化. 如此觀時無復

分別. 一切2諸法中. 悉有安樂性. 一切衆生

卽大涅槃不可復滅. 行於非道通達佛道

此卽絶待明安樂行. 此行與涅槃義合. 彼

云. 復有一行是如來行. 如來是人安樂是

法. 如來是安樂人. 安樂是如來法. 總而言

之. 其義不異. 別亦不異. 此明寂滅忍法空

座如來室. 彼明金銀寶樹. 寶樹卽無漏寶林.

無漏與空寂滅忍合. 金沙大河直入西海.

卽一實慧與諸法空合 . 得道女人則無諂

曲此無緣大3慈與如來室合. 彼呼爲無餘

義. 此呼爲無上道. 又五行義亦與衣座室

意同也. 問大經明親附國王持弓帶箭□

伏惡人. 此經遠離豪勢謙下慈善. 剛柔碩乖

云何不異. 答大經偏論折伏住一子地. 何

曾無攝受. 此經偏明攝受. 頭破七分非無

折伏. 各擧一端適時而已. 理必具四. 何者

適時稱宜卽世界意攝受卽爲人意. 折伏卽

對治意. 悟道卽第一義意也. 廣法門釋者.

應明不動門不受門不行門. 略不記也此

品是[&FFFF]#門流通第四意  若二萬八十億那由

他受命弘經. 深識權實廣知漸頓又達機

緣. 神力自在濁世惱亂不障通經. 不俟更

示方法. 若初依始心. 欲修圓行入濁弘

經數: 一七一八

經名: 妙法蓮華經文句卷第八下

頁數: 一一九

上              欄

經. 爲濁所惱自行不立亦無化功. 爲是

人故須示方法明安樂行. 故有此品來

也. 此安樂行有何次第. 然法華圓行. 一行無

量行. 不可思議何定前後. 今且一緖. 法師

品略示弘經. 則以益他爲本. 1先明入室.

此中辨惡世弘經安諸逼惱. 先著如來衣.

前後互現耳. 若約行次者. 諸法從本2已來.

常自寂滅相. 若乖寂起相應先以般若蕩

累. 則初坐座諸法不生而般若生同體慈悲

愍3衆故行道. 次入如來室. 旣以慈悲化

世必涉違從. 決須安忍. 次著如來衣. 雖

作此次說非行時. 行時入4空卽具一切

法肉慈忍耶. 四安樂行者. 舊云一假實二空

爲體. 二說法爲體. 三離過爲體. 四慈悲爲

體基師云. 一空二離□慢. 三除嫉[&FFFF]#. 四

大慈悲. 龍師云.  一身遠諸惡漸近空理. 二

除口過三除意嫉. 四起慈悲. 南岳師云. 一

無著正慧. 二口不說過. 三敬上接下. 四大

慈悲. 天台師云. 止觀慈悲. 導三業及誓願.

身業有止故離身[&FFFF]#業. 有觀故不得身. 不

得身業不得能離. 無所得故不墮凡夫.

有慈悲故勤修身業廣利一切. 不墮二乘

地. 有止行故著忍辱衣. 有觀行故坐如來

座. 有慈悲故入如來室. 止行離過卽成斷

德. 觀行無著卽成智德. 慈悲利他卽成恩

德. 恩德資成智德. 智德能通達斷德. 是名

身業安樂行. 餘口意誓願亦如是. 品文有問

有答. 問中先歎前品深行菩薩能如此弘

經. 後問淺行菩薩云何惡世宣說是經. 佛

中              欄

告下. 第二答中有三. 一標四行章行. 二解

釋修行方法. 三總明行成之相. 初標章如

文一者安住下. 第二解釋方法卽爲四別.

初文又二一釋方法. 二結行成. 修行有長行

偈頌. 長行又二. 5初一者下標行近. 次文殊

下釋行近. 初雙標如文. 次釋中又二. 謂行

處近處. 或云內凡初行名行處. 若久習純熟.

漸能近理名近處. 引前品近果之行爲例

也. 或云行處約因近處約果. 行處明智近

處明境. 瑤師云. 七住已上心體於理爲行

處. 已過分段也. 自此已還無生未能現前.

漸近於理爲近處. 同是分段. 此二是行始.

通爲一安樂行也. 私謂初家以行爲淺. 若

大經云. 十地菩薩以行故見不了了. 當知

行則不淺. 後家以近爲淺. 若淨名云. 近無

等等佛自在慧. 此則近更成深. 若兩行俱深.

則成前品菩薩弘經之行. 不關初心方法.

若兩行俱淺. 卽七方便人所行. 何關圓行方

法. 故不可偏據深淺. 然行名進趣. 近名親

習. 親習故進趣. 進趣故親習. 復何淺深. 又行

近是上方法. 行處是如來衣. 近處是如來座.

座衣旣不淺深. 行近何得優劣. 又忍辱必內

懷至理歷緣耐事. 目之爲行. 空座必體

達外緣6棲息眞境. 目之爲近. 蓋事理互

現. 復何淺深. 若爾何故分行近. 詣理略說

名行處. 附事廣說名近處. 說有廣略理無

淺深. 今約三法明行處. 一直緣一諦. 一諦

爲一切所歸. 爲一切作本. 而遍無分別.

一切所歸者. 卽忍辱地也. 地卽中道諸法歸

下              欄

之. 故名爲地. 衆行休息故名忍辱. 此卽行

不行之行也. 爲一切作本者. 如萬物得地而

生. 衆行得理而成. 若得理本. 在剛能柔. 在

逆能順. 在暴能治在驚能安. 無量功德從

中道地生. 地無所生而生功德. 卽不行行

之行. 遍無分別者. 則不分別不行與行差

別之相. 故云又復不行不分別等也. 卽是非

行非不行. 無三行而三行故名爲行.  同一

實諦故名爲處. 如此行處合上經文. 休息

衆行合如來衣. 隨生功德合如來室. 遍無

分別合如來座. 是名一法釋行處. 是弘經

方軌也. 二約二法. 卽生法二忍二忍卽生法

二空. 二空異二乘. 何者. 人法二空約眞俗

假實. 明二空二忍. 悉見中道故不同二乘.

若更開者卽四忍. 若作五忍指善字爲信

忍. 若作六忍指和字爲和從忍. 若對地卽

開四十二忍. 一地尙有四十一地功德. 一忍

寧無四十一忍法耶. 今且約四忍消文. 謂

伏順無 生寂滅忍7也. 此四忍與別敎異. 彼

前二忍是生忍位則淺. 後二忍是法忍位則

深. 今圓生法悉通四忍亦通. 何者二空理卽

是中道. 初住修四忍入中見二空理. 乃至

後心亦8窮二空理. 大經云. 發心畢竟二不

別. 若約無淺深判四忍者. 從初發心圓

伏五住. 至金剛頂皆名伏忍. 初後悉不違

實相. 名順忍. 初後悉不起二邊心. 名無生

忍. 初後悉休息衆行. 名寂滅忍. 聞生死不

忽卒畏苦. 聞涅槃不忽卒證樂. 聞佛常與

無常二乘作佛不作佛. 聞生死涅槃異與不

經數: 一七一八

經名: 妙法蓮華經文句卷第九上

頁數: 一二○

上              欄

異. 聞佛道長短難易非長非短非難非易

等皆不驚怖. 行此行者. 從始至終以二

空理忍諸法. 卽著如來衣. 安住二空理. 卽

坐如來坐. 愍諸衆生. 卽入如來室. 二空四

忍名爲行. 理卽是處是名約二法明行處

爲弘經方軌也. 三約三法. 三法卽不思議

三諦也. 住忍辱地總論三諦. 如有地可據.

方能忍辱也. 柔和善順者. 善順眞諦能忍

虛妄見愛寒熱等. 故言善順也. 而不卒暴

1心不驚者. 安於俗諦忍衆根緣稱適機

宜. 故云不卒暴. 體忍違從故心不驚也. 於

法無所行等者. 卽安中諦能忍二邊. 故云

無所行. 正住中道故云觀實相. 亦不得中

實故云不分別. 此則據三諦之地名處. 忍

五住之辱名行. 行亦爲三. 謂止行卽行不

行. 觀行卽非行非不行. 慈悲行卽不行行. 合

上廣座舍等. 是爲約三法明行處. 辯弘經

方軌也. 龍師云. 住忍辱地總擧生法二忍.

下別明二忍. 柔和善順明身業也. 而不卒

暴是口業. 心亦不驚是意業. 此就三業明

修生忍. 於諸法無所行. 不行有相也. 而觀

如實相. 行空平等也. 亦不行不分別. 不行

無相也. 有無兩亡會於中道. 此三句明修

法忍. 得是二忍結爲行處. 彼明二忍未知

約何. 若三敎二忍. 全非法華之義. 若約圓

敎不應隔別不融(云云). 云何名近下. 第二近

處文爲三. 遠十惱亂. 卽遠故論近. 亦是附

戒門助觀. 修攝其心卽近故論近. 亦是附

定門助觀也觀一切法空. 卽非遠非近論

中              欄

近. 亦是附慧門助觀. 上直緣理住忍辱

地. 今戒門廣出衆辱之緣應修遠離. 非持

刀仗亦不棄捨. 但以正慧而遠離之. 當知

遠近廣上行所不行也. 上直明不暴驚. 今

定門廣出修定心. 修定處. 修定要門. 以定

力故. 在暴而治. 在驚而安. 當知卽近論

近. 廣上不行行也. 上直明無所行. 今廣觀

一切空具歷諸境. 無量無邊無□無障. 當

知非遠非近. 廣上非行非不行. 就初有十

種應遠者. 一豪勢. 二2邪人法. 三兇險 戱. 四

3□陀羅. 五非乘衆. 六遠欲想. 七遠不男. 八

遠危害. 九遠譏嫌. 十遠畜養等. 路伽耶此

云惡論. 亦云破論. 逆路者逆君父之論. 又

路名爲善論. 亦名師破弟子. 逆路名惡論.

亦名弟子破師. 那羅延者上伎戱. 亦云綵

□. 其身作變異. 又云緣幢擲倒之屬也. 分

十種爲二邊. 九是生死. 一是涅槃. 二俱遠

離. 卽寂滅之異名耳. 觀心釋十種云云. 近

近處有三意. (云云)4◎

妙法蓮華經文句卷第八下

妙法蓮華經文句卷第九上

天台智者大師說

◎5非遠非近文爲三. 一總標境智. 二別釋.

三結成. 觀者中道觀智也. 一切法者十法界

境也. 若單論智. 智無所觀. 故擧一切以

顯皆空. 如實6去別釋也. 二邊三諦無一異

下              欄

名如. 非七方便故名實. 以實爲相故言

如實相. 不[&FFFF]#倒者無八倒也. 不動者. 不爲

二死所動也. 不退者. 心心寂滅入薩婆若

海也. 不轉者. 不如凡夫轉生死. 不如二

乘轉凡聖. 如虛空者. 但有名字字不可得.

中道觀智亦但有字心不可得. 無所有性

者. 無自他共無因等性也. 一切言語道斷

者. 不可思議也. 不生者. 惑智理皆不生也

不出者. 如來所治畢竟不復發也. 不起者.

諸方便皆寂滅也. 無名者. 名不能名也. 無

相者. 相不能相也. 無所有者. 無二邊之有

也. 無量者. 非數法也. 無邊者. 無方所也.

無□無障者. [&FFFF]#一切處也. 但以因緣有者結

也. 上直明中道觀慧. 今明雙照二邊. 理性

畢竟淸淨如上所說. 非解非惑. 而從惑因

緣生生死. 從解因緣生涅槃. 又因緣有有

於涅槃. 從[&FFFF]#倒生者生於生死. 此則雙照

意顯也. 常樂觀如是等法者. 卽三諦等法也.

又但因緣有從[&FFFF]#倒生者. 結不思議三諦境

也. 故說者不思議敎也. 常樂觀者. 結不思議

三觀也. 又觀一切法空如實相. 標觀體. 不[&FFFF]#

倒*去九句釋觀相. 不爲二邊八倒所動. 名

不倒不動. 不墮二乘凡夫二地. 故云不退

不轉. 此二句明智用理非未來故不生. 非

過去故不出. 非現在故不起. 釋論五十一

云. 如虛空無入無出無住相攝大乘亦爾.

無未來入處. 無過去出處. 無現在住處. 第

四十三云. 因邊不起名不出. 緣邊不起名

不生. 凡有十九句. 初一句總. 後十八句對